Renosterstropers in Pongola in hegtenis geneem | Maroela Media
Maj. Thulani Zwane, provinsiale polisiewoordvoerder, het Saterdag gesê 'n gesamentlike poging van die Durban-polisie se georganiseerde misdaadeenheid en die polisie se taakspan het tot die inhegtenisname gelei.
"Die verdagtes het beplan om twee renosters in een van die Safari-wildtuine vir hul horings dood te maak," het Zwane gesê. "Die polisie het op hulle toegeslaan en beslag gelê op 'n 375-jaggeweer en ammunisie, 'n knaldempers en 'n byl."
Die verdagtes is na die Pongola-polisiestasie geneem vir aanhouding. Hulle staan tereg op die onwettige jag van renosters en die onwettige besit van 'n vuurwapen en ammunisie. Hulle moet Maandag in die Pongola-landdroshof verskyn.